

**Әкімдіктің 2005 жылғы 7 қазандағы № 336 "Науырзым мемлекеттік табиғи қорығы" мемлекеттік мекемесінің айналасында күзету аймағын белгілеу туралы" қаулысына өзгерістер енгізу туралы**

Қостанай облысы әкімдігінің 2011 жылғы 7 сәуірдегі № 147 қаулысы. Қостанай облысының Әділет басқармасында 2011 жылғы 11 мамырда № 3759 тіркелді

      "Ерекше қорғалатын табиғи аумақтар туралы" Қазақстан Республикасының 2006 жылғы 7 шілдедегі Заңына сәйкес және қолданыстағы заңнамаға сәйкес келтіру мақсатында Қостанай облысының әкімдігі **ҚАУЛЫ ЕТЕДІ:**  
      1. "Науырзым мемлекеттік табиғи қорығы" мемлекеттік мекемесінің айналасында күзету аймағын белгілеу туралы" Қостанай облысы әкімдігінің 2005 жылғы 7 қазандағы № 336 қаулысына (Нормативтік құқықтық актілерді мемлекеттік тіркеу тізілімінде № 3514 болып тіркелген, 2005 жылғы 4 қарашада "Қостанай таңы" газетінде, 2005 жылғы 5 қарашада "Костанайские новости" газетінде жарияланған) келесі өзгерістер енгізілсін:  
      тақырыбы келесі редакцияда жазылсын:  
      "Науырзым мемлекеттік табиғи қорығы аумағының айналасында күзету аймағын белгілеу туралы";  
      кіріспедегі "Қазақстан Республикасының Заңына" деген сөздер "Қазақстан Республикасының 2006 жылғы 7 шілдедегі Заңына" деген сөздермен ауыстырылсын;  
      1-тармақ жаңа редакцияда жазылсын:  
      "1. Жалпы ауданы 116726,5 гектар (оның ішінде Науырзым ауданында 80835 гектар және Әулиекөл ауданында 35891,5 гектар) жер телімінде Науырзым мемлекеттік табиғи қорығы аумағының айналасында күзету аймағы белгіленсін.";  
      2-тармақ жаңа редакцияда жазылсын:  
      "2. Күзету аймағының аумағында "Ерекше қорғалатын табиғи аумақтар туралы" Қазақстан Республикасының 2006 жылғы 7 шілдедегі Заңының 43-бабымен белгіленген мемлекеттік табиғи қорықтардың аймақтарын күзету тәртібін сақтау қажет.";  
      5-тармақ жаңа редакцияда жазылсын:  
      "5. Осы қаулының орындалуын бақылау Қостанай облысы әкімінің орынбасары Н.М. Садуақасовқа жүктелсін.".  
      2. Осы қаулы алғаш рет ресми жарияланған күннен кейін күнтізбелік он күн өткен соң қолданысқа енгізіледі.

*Қостанай*  
*облысының әкімі                            С. Кулагин*

*КЕЛІСІЛДІ:*

*"Қазақстан Республикасы Ауыл*  
*шаруашылығы министрлігі Орман*  
*және аңшылық шаруашылығы*  
*комитетінің Қостанай облыстық*  
*орман және аңшылық шаруашылығы*  
*аумақтық инспекциясы" мемлекеттік*  
*мекемесінің бастығы*  
*\_\_\_\_\_\_\_\_\_\_\_\_\_\_\_\_\_\_\_ М. Бегімбеков*

*"Қазақстан Республикасы Ауыл*  
*шаруашылығы министрлігі Орман*  
*және аңшылық шаруашылығы*  
*комитетінің "Науырзым*  
*мемлекеттік табиғи қорығы"*  
*мемлекеттік мекемесінің директоры*  
*\_\_\_\_\_\_\_\_\_\_\_\_\_\_\_\_\_\_\_\_\_ Б. Мұттақов*

*"Қостанай облысы әкімдігінің*  
*табиғи ресурстар және табиғат*  
*пайдалануды реттеу басқармасы"*  
*ММ бастығы*  
*\_\_\_\_\_\_\_\_\_\_\_\_\_\_\_\_\_ Қ. Төлеубаев*

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК